Predkladacia správa

	Podľa úlohy č. 11 Plánu legislatívnych úloh vlády Slovenskej republiky na rok 2004 malo ministerstvo vnútra predložiť na rokovanie vlády návrh zákona o verejných zbierkach. Pôvodný termín september 2004 bol neskôr zmenený na december 2004. 
	Podkladom pre vypracovanie návrhu zákona mal byť legislatívny zámer, ktorý bol predložený v decembri 2003 podľa Plánu legislatívnych úloh vlády Slovenskej republiky na rok 2003. Návrh legislatívneho zámeru zákona o verejných zbierkach bol predmetom rokovania legislatívnej rady vlády 3. februára 2004 a následne 4. mája 2004, keď legislatívna rada vlády rokovanie o ňom prerušila s tým, že tento návrh legislatívneho zámeru bude prerokovaný spolu s návrhom legislatívneho zámeru  Zákonníka neziskového práva, ktorého obsahom má byť aj problematika verejných zbierok. 
	V súčasnosti návrh legislatívneho zámeru Zákonníka neziskového práva nebol predložený na rokovanie vlády a jej poradného orgánu, a preto prerušenie rokovania legislatívnej rady vlády k návrhu legislatívneho zámeru zákona o verejných zbierkach stále trvá. 
	Keďže bez legislatívneho zámeru schváleného vládou nemožno vypracovať návrh zákona o verejných zbierkach, jediným riešením je zrušiť túto úlohu z Plánu legislatívnych úloh vlády Slovenskej republiky na rok 2004.
	Predložený materiál bol predmetom pripomienkového konania a jeho výsledky sú uvedené v osobitnej časti – Vyhodnotenie pripomienkového konania. 
	Predložený materiál nemá finančný, ekonomický a ani environmentálny vplyv a ani vplyv na zamestnanosť.